Eurooppalaisen sairausvakuutuskortin käyttöönottoa valmisteleva työryhmä

Asettaminen	
	Sosiaali- ja terveysministeriö on tänään tekemällään päätöksellä asettanut työryhmän valmistelemaan Eurooppalaisen sairausvakuutuskortin käyttöönottoa.	

Toimikausi	
	15.5.2003 - 30.6.2004  	

Tausta	
	Euroopan komission tiedonanto Eurooppalaisen sairausvakuutuskortin käyttöönotosta 17.2.2003 KOM (2003) 73. Tiedonanto on käsitelty Eurooppa-neuvostossa 21.3.2003.

Barcelonan Eurooppa-neuvoston toimeksiannosta komissio on laatinut ehdotuksen eurooppalaisen sairausvakuutuskortin käyttöönotosta. Kortti voidaan yhdistää joko olemassa olevaan kansalliseen korttiin tai ottaa käyttöön täysin uusi kortti. Komissio ehdottaa, että kortti otettaisiin käyttöön kolmessa vaiheessa, joista ensimmäinen olisi oikeudellinen ja tekninen valmisteluvaihe. Toinen vaihe alkaisi 1.6.2004, jolloin eurooppalaiset E111 –sairaanhoitolomakkeet korvattaisiin eurooppalaisella sairausvakuutuskortilla. Kolmannen vaiheen aikana lomakkeet ja menettelyt muutettaisiin sähköiseen muotoon. Tämän vaiheen käynnistymisestä tehtäisiin päätös vuonna 2008 toteutettavan toista vaihetta koskevan arvion perusteella. 

Eduskunta on hyväksynyt 17.2.2003 hallituksen esityksen väestötietolain ja henkilökorttilain muuttamisesta (HE 236/2002), joka mahdollistaa sairausvakuutusta koskevien tietojen yhdistämisen henkilökortille.

Tavoitteet	
	Laatia ehdotus eurooppalaisen sairausvakuutuskortin käyttöönoton vaatimista toimenpiteistä Suomessa.	

Tehtävä	
	Työryhmän tulee suunnitella eurooppalaisen sairausvakuutuskortin käyttöönotto ja toimeenpano Suomessa. Työryhmä tulee laatia asiaa koskeva suunnitelma 31.12.2003 mennessä siten, että suunnitelmaan sisältyy ehdotus seuraavista seikoista:  
-	otetaanko Suomessa käyttöön erillinen eurooppalainen sairausvakuutuskortti, vai voidaanko kortti yhdistää sairausvakuutuskorttiin (Kela-kortti) tai uuteen yhdistettyyn henkilökorttiin,
-	mahdolliset lainsäädännön muutokset,
-	kortin tekninen toteuttaminen, hallinnointi, jakelu, voimassaoloaika ja kortista tiedottaminen 
-	tietoturva-asiat
-	kortista aiheutuvat kustannukset ja niiden rahoittaminen

Lisäksi työryhmän tulee tehdä ehdotus muiden EU/ETA-maiden myöntämien korttien käyttöön Suomessa liittyvistä menettelyistä.

Suunnitelman valmistumisen jälkeen työryhmä toimii kortin käyttöönoton ohjausryhmänä. 

Organisointi	
		Puheenjohtaja Anne Neimala, apulaisosastopäällikkö, sosiaali- ja terveysministeriö 	
		Jäsenet:	
		Pertti Tuhkanen, budjettineuvos, valtiovarainministeriö 	
		Ralf Ekebom, projektipäällikkö, sosiaali- ja terveysministeriö 	
		Päivi Hämäläinen, lääkintöneuvos, sosiaali- ja terveysministeriö 	
		Santero Kujala, apulaistoiminnanjohtaja, Suomen Lääkäriliitto 	
		Toni Christiansen, IT-asiantuntija, Suomen Apteekkariliitto 	
		Kaarlo Korvola, tietohallintopäällikkö, sisäasiainministeriö 	
		Synnöve Amberla, neuvotteleva lakimies, Suomen Kuntaliitto 	
		Veikko Hytönen, osastopäällikkö, Kansaneläkelaitos 	
		Pirkko Sihvonen, etuuspäällikkö, Kansaneläkelaitos 	
		Outi Hautamäki, toimistohammaslääkäri, Hammaslääkäriliitto 	
		Pentti Alhola, oik.kand., Lääkärikeskusten yhdistys 	

Työryhmä voi ottaa enintään kaksi sivutoimista sihteeriä.

Työryhmän tulee tarpeen mukaan kuulla eri alojen asiantuntijoita. Työryhmä voi muodostaa myös alatyöryhmiä.

Kustannukset ja rahoitus	
	Työryhmän tulee työskennellä virka-aikana ilman erillistä korvausta. Työryhmän kustannukset maksetaan momentilta 33012114.	

	Kansliapäällikkö	Markku Lehto	

	Osastopäällikkö, ylijohtaja	Tarmo Pukkila	

LIITE	
	Euroopan komission tiedonanto, Eurooppalaisen sairausvakuutuskortin käyttöönotto 17.2.2003 KOM (2003) 73	

JAKELU	
	Päätöksessä mainitut	

TIEDOKSI	
	Sosiaali- ja terveysministeri Sinikka Mönkäre
Peruspalveluministeri Liisa Hyssälä
Erityisavustaja Janne Metsämäki
Erityisavustaja Terttu Savolainen
Sisäasiainministeriö
Valtiovarainministeriö
Kansaneläkelaitos
Suomen kuntaliitto
Lääkärikeskuksen yhdistys ry
Suomen lääkäriliitto ry
Suomen hammaslääkäriliitto ry
Suomen apteekkariliitto
STM
- terveysosasto
- vakuutusosasto
- talous- ja suunnitteluosasto
- kirjaamo
- viestintäyksikkö
- hankerekisteri